ভুটানের জালে চার গোল দেয়া উৎসবের প্রথম নায়ক অনন্ত তামাং। বাংলাদেশের বিপক্ষে ম্যাচ সামনে রেখে অনন্ত বলেন, ‘বাংলাদেশ অনেক কঠিন প্রতিপক্ষ। তবে আমরাও পিছিয়ে নেই। পাকিস্তানের বিপক্ষে আমরা সেরাটা দিতে পারিনি। তবে ভুটানের বিপক্ষে দল হিসেবে খেলে দারুণ ম্যাচ বের করে এনেছি। যদি বাংলাদেশের বিপক্ষে দল হিসেবে খেলতে পারি তাহলে অবশ্যই আমরা জয় নিয়ে মাঠ ছাড়তে পারব। সেই সামর্থ্য আমাদের রয়েছে।’